**Նիկոլայ Օլիվիա «Նիկի» Հիլթոն-Ռոտշիլդ** (անգլ.՝ Nicholai Olivia «Nicky» Hilton Rothschild, հոկտեմբերի 5, 1983(1983-10-05), Նյու Յորք, Նյու Յորք), ամերիկացի բիզնեսվումեն, նորաձևության դիզայներ, ֆոտոմոդել, դերասանուհի, Փերիս Հիլթոնի քույրը և Քոնրադ Հիլթոնի (Hilton Hotels-ի հիմնադիր) ծոռնուհին։

Կենսագրություն
--------------

Նիկին ծնվել է Նյու Յորքում, սակայն մեծացել է Լոս Անջելեսում։ Հայրը անշարժ գույքի մագնատ Ռիչարդ Հիլթոնն է, մայրը՝ Քեթի Հիլթոնը (ի ծնե՝ Ավանզին), աշխարհիկ անձնավորություն և դերասանուհի։ Ունի ավագ քույր՝ Փերիս Հիլթոնը և երկու կրտսեր եղբայր՝ Բարոն Նիկոլաս Հիլթոն II և Քոնրադ Հյուզ Հիլթոն III։

Նիկին Քոնրադ Նիկոլսոն Հիլթոն կրտսերի թոռնուհին է, որի առաջին կինը Էլիզաբեթ Թեյլորն էր (1950-1951)։ Նրա պապի՝ Քոնրադ Հիլթոնի երկրորդ կինը Ժա Ժա Գաբորն էր (1942—1946)։

Անունն ունի նորվեգական ծագում։ Նրա նախապապը՝ Ավգուստ Հելվորսեն Հիլթոնը, ծնվել է Հիլթոնների ընտանեկան ֆերմայում՝ Նորվեգիայից՝ Օսլոյից ոչ հեռու, ընտանիքի հետ արտագաղթել է ԱՄն 10 տարեկան հասակում։ Չնայած 2007 թվականին հագուստի հավաքածուն անվանել է իր անունով՝ *NICHOLAI*, նա ասել է, որ այն անվանել է ռուս կայսեր պատվին։

Հաճախել է աղջիկների համար նախատեսված *Convent of the Sacred Heart* կաթոլիկ դպրոցը, որը ավարտել է 2001 թվականին։ Ավարտել է Նյու Յորքի Նորաձևության և տեխնոլոգիայի ինստիտուտը։

Գործունեություն
---------------

### Նորաձևության դիզայներ

2004 թվականին Նիկին թողարկել է սպորտային հագուստի սեփական գիծը՝ *Chick by Nicky Hilton-ը։* Նա նաև պայուսակների գիծ է մշակել ճապոնական *Samantha Thavasa* ընկերության համար։

2007 թվականին թողարկել է իր երկրորդ ավելի բարձր գնային կատեգորիայի գիծը ավելի հասուն լսարանի համար։ Այդ գիծը, որը անվանվել է *NICHOLAI*, ցուցադրվել է 2007 թվականի սեպտեմբերի 9-ին Նյու Յորքում *Mercedes-Benz Fashion Week* գարուն/ամառ 2008 ցուցադրության շրջանակներում։

2010 թվականի հուլիսին հայտնի է դարձել, որ Նիկին որոշել է զբաղվել ոսկերչական իրերի դիզայնով և պայմանագիր է կնքել *Titan Brands* ընկերության հետ։

### Մոդել

2005 թվականին Նիկի Հիլթոնը Քիմբերլի Ստյուարտի հետ համատեղ դարձել է ներքնքզգեստի ավստրալիական *Antz Pantz* գծի դեմքը։ Ստյուարտը դեռ աշխատում է ընկերության հետ, սակայն Հիլթոնը փոխարինվել է ավստրալիացի մոդել Մեգան Մեյլենդով։ Մոտավորապես այդ ժամանակ Հիլթոնը նկարահանվել է *Lucire* ամսագրի շապիկի համար՝ դրա ռումինական և նորզելանդական հրատարակություններում։

### Այլ զբաղմունքներ

2006 թվականին Նիկին գործընկերության մեջ է մտել Մայամիում և Չիկագոյում *Nicky O Hotels-*-ներ բացելու համար։ 2007 թվականի փետրվարին Հիլթոնը հայց էր ներկայացրել գործընկերության պայմանագիրը խախտելու համար։

Փերիս Հիլթոնի, Քիմ Քարդաշյանի, Թարա Ռիդի, Բիժու Ֆիլիպսի, Կիմբերլի Ստյուարտի, Լինդսի Լոհանի, Նիկոլ Ռիչիի հետ համարվում է Հոլիվուդի ամենահայտնի զվարճասերներից մեկը։

Նրան առաջարկվել է դեր «Հասարակ կյանք» («The Simple Life») ռեալիթի-շոուում՝ քրոջ՝ Փերիսի հետ համատեղ, սակայն նա հրաժարվել է, քանի որ «չի ուզում ապրել հասարակ կյանքով»։ Հրաժարվել է նաև փոխարինել Նիկոլ Ռիչին չորրորդ եթերաշրջանում։

Անձնական կյանք
--------------

2004 թվականի հունվարին Նիկի Հիլթոնը սկսել է հանդիպել Իան Սոմերհոլդերի հետ, սակայն կես տարի անց նրանք բաժանվել են։

2004 թվականի օգոստոսին Նիկի Հիլթոնը Լաս Վեգասի մատուռում ամուսնացել է գործարար Թոդ Մեյստերի (Todd Andrew Meister) հետ։ Երեք ամիս անց ամուսնալուծվել են։ 2004-2006 թվականներին հանդիպել է դերասան Քևին Քոնոլիի հետ։

Ավելի վաղ հարաբերություններ է ունեցել Մարկ Վանդերլոյի և Մարկուս Շենկենբերգի հետ։

2006 թվականից հանդիպել է Դեյվիդ Կաթցենբերգի՝ DreamWorks հիմնադիր Ջեֆրի Կաթցենբերգի որդու հետ։ 2011 թվականի հուլիսի վերջին նրանք բաժանվել են գրաֆիկների չհամընկման պատճառով, որը խանգարում էր նրանց լինել միասին։

2015 թվականի հուլիսի 10-ից Նիկին ամուսնացած է բանկիր Ջեյմս Ռոտշիլդի հետ, որի հետ հանդիպել էր սկսել հարսանիքից 4 տարի առաջ։ Ամուսիններն ունեն երկու դուստր՝ Լիլի Գրեյս Վիկտորիա Ռոտշիլդ և Թեդի Մերլին Ռոտշիլդը։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2 3 4 5 6  *Lundy D. R.* The Peerage
2. 1 2  GeneaStar
3. 1 2  YouTube — Paris & Nicky Hilton — [Jan-2003] — interview
4. ↑  Nicky Hilton (I) , Biography
5. ↑  «NIcky Hilton». Արխիվացված է օրիգինալից 2010 թ․ մարտի 10-ին. Վերցված է 2010 թ․ ապրիլի 21-ին.
6. ↑  «Designer Handbags by Nicky Hilton». Արխիվացված է օրիգինալից 2010 թ․ սեպտեմբերի 22-ին. Վերցված է 2010 թ․ սեպտեմբերի 25-ին.
7. ↑   Արխիվացված 2007-10-15 Wayback Machine *Mbfashionweek.com*
8. ↑  «Nicky Hilton Turns Jewelry Designer — Nicky Hilton». Արխիվացված է օրիգինալից 2010 թ․ սեպտեմբերի 26-ին. Վերցված է 2021 թ․ սեպտեմբերի 14-ին.
9. ↑  Nicky Hilton — Nicky Hilton’s Jewellery Range — Contactmusic News
10. ↑   Արխիվացված 2005-11-27 Wayback Machine *Antz Pantz*
11. ↑  Hotel Online. *Hotel Developer Robert Falor Suing Nicky Hilton Alleges Breach of Contract and Deceptive Business Practices* Արխիվացված 2011-07-19 Wayback Machine
12. ↑  Nicky’s Vegas Surprise! — Marriage, Nicky Hilton : People.com
13. ↑  «Social Diary 8/17/04 — Nicky Hilton and Todd Meister were married». Արխիվացված է օրիգինալից 2010 թ․ հոկտեմբերի 9-ին. Վերցված է 2010 թ․ սեպտեմբերի 25-ին.
14. ↑  «Crazy Celebrity Weddings: Nicholas Cage, Rosie O'Donnell, Nikki Hilton, Joey Fatone». Արխիվացված է օրիգինալից 2010 թ․ դեկտեմբերի 2-ին. Վերցված է 2021 թ․ սեպտեմբերի 14-ին.
15. ↑  When Socialites Get Married and Split Up: Nicky Hilton and Todd Meister — Associated Content — associatedcontent.com
16. ↑  Nicky Hilton & Kevin Connolly Split Up — Kevin Connolly, Nicky Hilton : People.com
17. ↑  «Nicky Hilton Pictures, Photo Galleries, Bio & Rating — AskMen.com». Արխիվացված է օրիգինալից 2010 թ․ սեպտեմբերի 12-ին. Վերցված է 2010 թ․ սեպտեմբերի 25-ին.
18. ↑  «Report: Nicky Hilton to Marry Boyfriend David Katzenberg — Nicky Hilton». Արխիվացված է օրիգինալից 2011 թ․ հունվարի 4-ին. Վերցված է 2010 թ․ սեպտեմբերի 25-ին.
19. ↑  «net.net — One of the Internet's premiere addresses». Արխիվացված է օրիգինալից 2010 թ․ դեկտեմբերի 20-ին. Վերցված է 2010 թ․ սեպտեմբերի 25-ին.
20. ↑  Spletnik — Никки Хилтон снова свободна
21. ↑  Paris Hilton, Chelsea Clinton, Kyle Richards and More Attend Nicky Hilton’s A-List Wedding
22. ↑  «Хилтоны и Ротшильды породнятся» (ռուսերեն). Лента.Ру. 13 августа 2014. Վերցված է 2014 թ․ օգոստոսի 23-ին.
23. ↑  «Nicky Hilton Rothschild Welcomes Daughter Lily Grace Victoria». Արխիվացված է օրիգինալից 2017 թ․ սեպտեմբերի 15-ին. Վերցված է 2016 թ․ հուլիսի 8-ին.
24. ↑  Nicky Hilton Rothschild Welcomes Daughter Teddy Marilyn

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | AllMovie · AlloCiné · Internet Movie Database · ԿինոՊոիսկ · Rotten Tomatoes · The Peerage · Rodovid |
|  |
| Բառարաններ և հանրագիտարաններ | Notable Names Database |
|  |
| Չափորոշչային վերահսկողություն | LCCN: n2007015136 · VIAF: 73300559 · WorldCat VIAF: 73300559 |

 |